      CONTRACT DE LUCRARI 
nr. _________ / _____________
Executie LUCRĂRI DE CURĂŢARE/DECOLMATARE PÂRÂU DÂMBU,  MUNICIPIUL PLOIEŞTI

1 Preambul

Temei legal: încheiat în conformitate cu Legea nr. 98/2016 privind achiziţiile publice, cu modificările și completările ulterioare, precum și cu Normele metodologice de aplicare a prevederilor referitoare la atribuirea contractului de achiziţie publică/acordului-cadru din legea nr. 98/2016 privind achiziţiile publice, aprobate prin Hotărârea Guvernului nr. 395/2016, cu modificările și completările ulterioare, s-a încheiat prezentul contract de lucrari (inclusiv proiectare)
între:
MUNICIPIUL PLOIESTI, cu sediul in Ploiesti, Piata Eroilor Nr.1A, telefon: 0244-516699, cod fiscal: 2844855, cont RO 57TREZ24A650402710130X deschis la Trezoreria Ploiesti, reprezentat prin, dl. MIHAI LAURENTIU POLITEANU, Primar, în calitate de Achizitor, pe de o parte
şi 
……............................………. cu sediul in …………….........................…, telefon/fax …………………, număr de înmatriculare la Registrul Comertului ………,  cod fiscal …………… cont ………............................. deschis la Trezoreria ……............., reprezentata prin ………………….., ..................... (functia), în calitate de Executant, pe de altă parte.

2  Definiţii 

2.1 În prezentul contract următorii termeni vor fi interpretaţi astfel:

a. contract -actul juridic care reprezintă acordul de voinţă al celor două părţi, încheiat între o autoritate contractantă în calitate de „Achizitor” şi un prestator de servicii, în calitate de „Prestator”; prezentul contract şi toate anexele sale.
b. Achizitor şi Executant - părţile contractante, aşa cum sunt acestea numite în prezentul contract;

c. preţul contractului - preţul plătibil Executantului de către Achizitor, în baza contractului, pentru îndeplinirea integrală şi corespunzătoare a tuturor obligaţiilor sale, asumate prin contract;

d. amplasamentul lucrării - locul unde Executantul execută lucrarea;
e. forţa majoră - reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

f. zi - zi calendaristică;
g.  an - 365 zile.

h. conflict de interese - înseamnă orice eveniment influenţând capacitatea Executantului de a exprima o opinie profesională obiectivă şi imparţială, sau care îl împiedică pe acesta, în orice moment, să acorde prioritate intereselor Achizitorului sau interesului public general al proiectului, orice motiv în legătură cu posibile contracte în viitor sau în conflict cu alte angajamente, trecute sau prezente, ale Executantului. Aceste restricţii sunt de asemenea aplicabile oricăror subcontractanţi, salariaţi şi experţi acţionând sub autoritatea şi controlul Executantului.
i. penalitate contractuală - despăgubirea stabilită în prezentul contract ca fiind plătibilă de către una din părţile contractante către cealaltă parte în caz de neîndeplinire a obligaţiilor din contract;
j. proiectul - proiectul (documentaţia) în legătură cu care sunt executate lucrările în conformitate cu prevederile din prezentul contract;
k. termene limită - perioade din contract care vor începe să curgă din ziua următoare emiterii actului sau producerii evenimentului care reprezintă momentul de început al perioadelor respective. În cazul în care ultima zi a termenului se împlineşte într-o zi nelucrătoare, termenul va expira la sfârşitul următoarei zile lucrătoare;
l. garanţia de bună execuţie - suma de bani care se constituie de către contractant în scopul asigurării autorităţii contractante de îndeplinirea cantitativă, calitativă şi în perioada convenită a contractului.
m. Perioadă de garanție acordată lucrărilor – perioada de timp cuprinsă între data recepției la terminarea lucrărilor și data recepției finale stabilită în prezentul contract și în cadrul căreia Executantul are obligația înlăturării, pe cheltuiala sa, a tuturor deficiențelor apărute din cauza nerespectării caietului de sarcini, a prevederilor reglementărilor tehnice aplicabile sau a folosirii de materiale, instalații, etc. necorespunzătoare;
n. diriginte de şantier - persoana desemnată de către Achizitor să acţioneze ca Diriginte de Şantier în scopurile contractului.
o. personalul Achizitorului - Dirigintele de Şantier şi tot restul personalului, forţa de muncă şi alţi angajaţi ai Dirigintelui sau ai Achizitorului şi oricare alt personal notificat Executantului, de către Achizitor, ca personal al Achizitorului.
p. personalul Executantului - Întregul personal pe care Executantul îl foloseşte pe Şantier, care poate include personalul, forţa de muncă, alţi angajaţi ai Executantului, ai tuturor subcontractanţilor nominalizaţi şi orice alt personal care asistă Executantul la execuţia lucrărilor, cat si la prestarea serviciilor de proiectare si asistenta tehnica.
q. subcontractant - persoană numită în contract subcontractant, sau orice persoană desemnată ca Subcontractant pentru o parte de lucrări şi succesorii legali ai acestor persoane.
r. situaţie de lucrări - document în cadrul căruia se determină stadiul de execuție al lucrării/lucrărilor și care însoțesc facturile, procese-verbale de recepție sau alte documente care atestă stadiul de realizare al lucrării/lucrărilor, transmis de Executant către diriginetele de şantier
s. utilajele Executantului - toate aparatele, maşinile, vehiculele şi altele asemenea necesare pentru execuţia şi terminarea lucrărilor şi remedierea oricăror defecţiuni.
t. lucrări - toate lucrările care sunt necesare pentru executarea obligaţiilor contractului din partea Executantului.
u. proiectant – proiectantul Lucrărilor, care fac obiectul prezentului contract. În înțelesul prezentului contract, proiectantul își asumă răspunderea numai cu privire la elaborarea proiectului.
v. Grafic de execuţie şi plăţi – documentul referitor la planificarea activităților care fac obiectul prezentului contract de achiziție publică de lucrări, cu precizarea termenelor pentru fazele determinante, în forma acceptată de către Achizitor, respectiv astfel cum este acesta inclus în propunerea tehnică și actualizat pe parcursul derulării prezentului contract, așa cum este acceptat de către Achizitor în cadrul ședințelor de lucru. Ultima versiune aprobată a graficului de execuţie şi de plăţi înlocuiește versiunile anterioare și este asimilat unui grafic de execuţie şi de plăţi acceptat de către părți.
w. Ordin de începere a lucrărilor – documentul care atestă momentul începerii execuției lucrărilor și prin care Achizitorul înștiințează Executantul și, după caz, dirigintele de șantier că execuția lucrărilor poate începe. Data prevăzută pentru începerea lucrărilor se consideră data de începere a execuției și este data de la care se calculează durata de execuție;

x. Recepţia lucrărilor - activitate realizată cu participarea Achizitorului, Executantului precum și a altor părți interesate și componentă a sistemului calităţii în construcţii prin care se certifică finalizarea Lucrărilor executate în conformitate cu documentele contractului (caiet de sarcini, propunere tehnică, propunere financiară), inclusiv modificări ale acestora, dacă este cazul. Recepţia lucrărilor de construcţii se realizează în două etape, potrivit prevederilor legale în vigoare, astfel:

i. Recepţie la terminarea lucrărilor – recepția efectuată la terminarea completă a lucrărilor unui obiect de investiție/obiectiv de investiție, astfel cum este identificat în prezentul contract,

ii. Recepţie finală - recepția efectuată după expirarea perioadei de garanție a lucrărilor.

y. Durata contractului – intervalul de timp în care prezentul contract operează valabil între părți, potrivit Legii, ofertei și documentației procedurii de achiziție, de la data intrării în vigoare a contractului și până la epuizarea convențională sau legală a oricărui efect pe care îl produce. Durata contractului este mai mare decât durata reală de execuție a lucrărilor, dacă aceasta din urmă se întrerupe, din orice motiv, caz în care durata contractului cuprinde și intervalele de timp în care execuția Lucrărilor este sistată sau prelungită. Durata de execuție a lucrărilor nu poate depăși, ca termen, limita termenului la care expiră durata contractului.
3  Interpretare

3.1 În prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.

3.2 Termenul “zi”sau “zile” sau orice referire la zile reprezintă zile calendaristice dacă nu se specifică in mod diferit.

Clauze obligatorii

4 Obiectul principal al contractului  

4.1 Executantul se obligă sa execute lucrarile pentru obiectivul de investitii: Executie LUCRĂRI DE CURĂŢARE/DECOLMATARE PÂRÂU DÂMBU, MUNICIPIUL PLOIEŞTI, in perioada prevazuta la art. 7.2 si în conformitate cu obligaţiile asumate prin prezentul contract. 
4.2 Achizitorul se obligă să platească preţul convenit în prezentul contract pentru lucrarile prevazute la art. 4.1. 
5 Preţul contractului

5.1 Preţul convenit pentru îndeplinirea contractului, plătibil Executantului de catre Achizitor, este de ...................... lei, la care se adaugă TVA .
6 Durata contractului

6.1 Prezentul contract produce efecte de la data înregistrării la Achizitor, după semnarea acestuia de către ambele parți, până la data efectuării recepției finale, fără obiecțiuni, a lucrărilor executate. 

7 Executarea contractului 

7.1 Executarea contractului începe după constituirea garanției de bună execuție, în termenul legal de la data semnării contractului. 
7.2 Termenul de execuție a lucrărilor este pana la 31.12.2026.

8 Documentele contractului

8.1 Documentele contractului sunt:

a) Caietul de sarcini, inclusiv clarificarile si/sau masurile de remediere aduse pana la depunerea ofertelor ce privesc aspectele tehnice si financiare;

b) Oferta, respectiv Propunerea tehnică și Propunerea financiară, inclusiv clarificările din perioada de evaluare;

c) Graficul de execuție a lucrărilor;
d) Dovada constituirii garanției de buna executie a contractului;

e) Alte anexe, după caz (acordul de asociere, contracte de subcontractare, angajamentul ferm privind susţinerea de către un terţ prezentat de ofertantul declarat câştigător, etc.);
f) Acte adiționale, dacă există.

9  Protecţia patrimoniului cultural naţional  

9.1 Toate fosilele, monedele, obiectele de valoare sau orice alte vestigii sau obiecte de interes arheologic descoperite pe amplasamentul lucrării sunt considerate, în relaţiile dintre părţi, ca fiind proprietatea absolută a Achizitorului. 

9.2 Executantul are obligaţia de a lua toate precauţiile necesare pentru ca muncitorii săi sau oricare alte persoane sa nu îndepărteze sau să deterioreze obiectele prevăzute la clauza 9.1, iar imediat după descoperirea şi înainte de îndepărtarea lor, de a înştiinţa Achizitorul despre această descoperire şi de a îndeplini dispoziţiile primite de la Achizitor privind îndepărtarea acestora. Dacă din cauza unor astfel de dispoziţii, Executantul suferă întârzieri şi/sau cheltuieli suplimentare, atunci, prin consultare, părţile vor stabili:

a) orice prelungire a duratei de execuţie la care Executantul are dreptul;

b) totalul cheltuielilor suplimentare, care se va adauga la preţul contractului.

9.3 Achizitorul are obligaţia, de îndată ce a luat la cunoştinţă despre descoperirea obiectelor prevăzute la clauza 9.1, de a înştiinţa în acest sens organele de poliţie şi comisia monumentelor istorice.
10 Obligaţiile principale ale Executantului  
10.1 Executantul se obliga sa execute lucrarile prevazute în caietul de sarcini în vederea realizării obiectivului LUCRĂRI DE CURĂŢARE/DECOLMATARE PÂRÂU DÂMBU, MUNICIPIUL PLOIEŞTI, la standardele şi/sau performanţele în vigoare.
10.2 Executantul este pe deplin responsabil pentru conformitatea, stabilitatea, siguranța, calitatea lucrărilor executate. 

10.3 Executantul este deplin responsabil pentru realizarea tuturor lucrărilor în condiții de maximă securitate și în deplină conformitate cu legislația aplicabilă, precum și cu respectarea prevederile referitoare la securitate și sănătate în muncă și controlul calității cuprinse în standarde/instrucțiuni/proceduri/ghiduri, aplicabile în speță. 
10.4 Pe parcursul lucrărilor, executantul are obligația de a notifica în scris achizitorului, proiectantului și dirigintelui de șantier, data la care va acoperi lucrările ce devin ascunse. Notificarea va fi transmisă cu cel puțin 48 de ore înainte de data la care va acoperi lucrările. Achizitorul prin dirigintele de șantier și/sau prin reprezentantul desemnat de aceasta să monitorizeze lucrările de construcții și instalații, are obligația de a se prezenta la data stabilită unde împreună cu proiectantul și reprezentanții executantului vor verifica lucrările realizate și documentele aferente acestora și vor încheia documentele legale aferente verificării calității lucrărilor ce devin ascunse. Procesele - verbale de recepție calitativă a lucrărilor ce devin ascunse vor fi însoțite obligatoriu și de fotografii ale lucrărilor. Fotografiile vor avea stipulate data și ora realizării verificărilor și se vor printa color în aceeași zi de către executant, fiind anexe ale proceselor - verbale.

10.5 Executantul va organiza pregătirea începerii activității pe șantier și derularea lucrărilor, în cocncordanță cu:  
·  Termenele contractuale de execuție,

· Graficul de executie a lucrărilor prezentate de către acesta.

10.6 Executantul va avea în dotare toate utilajele necesare prestării lucrarilor din prezentul caiet de sarcini, chiar daca acestea nu au fost enumerate în solicitarea beneficiarului

10.7. Executantul va purta întreaga responsabilitate pentru îndeplinirea corectă a sarcinilor descrise , iar în cazul în care, pentru realizarea responsabilităților definite în cadrul contractului și într-o fază ulterioară, acesta va avea nevoie de mai mult personal decât cel specificat în prezentul caiet de sarcini, va răspunde pentru asigurarea necesarului de resurse umane, fară a solicta  costuri suplimentare.

10.8 Executantul are obligatia pentru începerea execuţiei lucrărilor după emiterea ordinului de începere de către Achizitor (Beneficiar). 
10.9 Executantul are obligatia sa verifice amplasamentul înainte de începerea lucrărilor; 

10.10 Executantul are obligatia sa propuna spre aprobare catre Autoritatea Contractanta a unui grafic de execuție, incluzând datele de finalizare a fiecărei activități.

10.11 Executantul asigurara nivelul de calitate corespunzător cerinţelor printr-un sistem propriu de calitate conceput şi realizat prin personal propriu; 

10.12 Executantul este responsabil de:
a) convocarea factorilor care trebuie să participe la verificarea lucrărilor executate şi asigurarea condiţiilor necesare efectuării acestora, în scopul obţinerii acordului de continuare a lucrărilor; 

b) respectarea normativelor tehnice de execuție în vigoare, pentru realizarea nivelului de calitate corespunzător cerinţelor; 

c) conform HG 856/2002 executantul are obligația să țină evidenta strictă a cantităților și tipurilor de deșeuri/materiale rezultate din dezafectări, valorificarea, depozitarea și circuitul acestora.;

d) să suporte, orice cheltuială suplimentară ce poate apărea pe parcursul execuţiei lucrărilor, care este necesară pentru finalizarea acestora, ca urmare a unor erori de aplicare a normativelor sau executări defectuoase a lucrărilor. 
10.13  Executantul raspunde pentru toate deficientele constatate de catre organele Curtii de Conturi cu ocazia controlului activitatii Achizitorului si care sunt cauzate din culpa Executantului si se obliga la indeplinirea masurilor dispuse de aceste organe prin actele de control incheiate, in termenele prevazute.

10.14.1 Executantul se obligă să despăgubească Achizitorul împotriva oricăror:

i) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), sau cele legate de echipamentele, materialele, instalaţiile sau utilajele folosite pentru sau în legătură cu execuţia lucrărilor sau încorporate în acestea; şi

ii) daune-interese, costuri, taxe şi cheltuieli de orice natură aferente, cu excepţia situaţiei în care o astfel de încălcare rezultă din respectarea proiectului sau caietului de sarcini întocmit de către Achizitor.

10.14.2 Executantul va despăgubi Achizitorul împotriva tuturor reclamaţiilor, acţiunilor în justiţie, daunelor-interese, costurilor, taxelor şi cheltuielilor indiferent de natura lor, pentru care responsabilitatea revine Executantului.
11 Obligaţiile principale ale Achizitorului

11.1 Achizitorul se obligă să plătească Executantului preţul convenit pentru executia lucrarilor executate pentru obiectivul LUCRĂRI DE CURĂŢARE/DECOLMATARE PÂRÂU DÂMBU, MUNICIPIUL PLOIEŞTI, în condițiile și termenele prevăzute în contract și în documentele acestuia.
11.2 Achizitorul are obligaţia de a pune la dispoziţia Executantului, amplasamentul lucrării;
11.3 Achizitorul are obligaţia de a verifica şi a cere completări, dacă este necesar, la situaţiile de lucrări prezentate de către Executant.

11.4 În perioada de garanţie anunţă pe Executant în vederea remedierii defectelor sau degradărilor apărute la lucrări, din vina Executantului.

12 Sancţiuni pentru neîndeplinirea culpabilă a obligaţiilor 

12.1 (1) În cazul în care Executantul nu își îndeplinește la termen obligaţiile asumate prin contract, atunci Achizitorul este îndreptăţit de a calcula și încasa, cu titlu de penalităţi, o sumă echivalentă cu o cotă procentuală de 0,1% din valoarea aferentă parții neexecutate din contract, pentru fiecare zi de întarziere.

        (2) În cazul în care Achizitorul nu onorează facturile în termenul prevazut de art. 18, atunci acesta are obligaţia de a plăti, ca penalităţi, o sumă echivalentă cu 0,1% din plata neefectuată, pentru fiecare zi de intarziere.

12.2 (1) În cazul în care cota procentuală prevazuta la art 12.1 este mai mică decât valoarea cotei procentuale minime stabilită în funcție de rata dobânzii de referintă a B.N.R. la data calculării penalităților, atunci se va aplica procentul minim raportat la dobânda de referintă a B.N.R., în conformitate cu prevederile art.3 alin. (2)1 din OUG nr.13/2011.
       (2) În cazul aparitiei unor motive neimputabile Achizitorului din care rezulta imposibilitatea obiectivă de a onora facturile în termenul prevazut la art. 18.1, acesta va notifica Executantului situația intervenită, parțile având posibilitatea de a încheia un act aditional.

12.3 Achizitorul îşi rezervă dreptul de a renunţa oricând la contract, printr-o notificare scrisă adresată Executantului fără nicio compensaţie, dacă acesta din urmă dă faliment, cu condiţia că această renunţare să nu prejudicieze sau să afecteze dreptul la acţiune sau despăgubire pentru Executant. În acest caz, Executantul are dreptul de a pretinde numai plata corespunzătoare pentru partea din contract executată pâna la data denunţării unilaterale a contractului.

12.4 Daunele prevazute la art.12.1 se vor scădea, în principal, din obligațiile de plată scadente pe care Achizitorul le are față de Executant și/sau vor fi acoperite prin executarea garanției de bună execuție.

12.5 - Pact comisoriu 

(1) In caz de neexecutare, executare necorespunzatoare a obligatiilor contractuale principale (art.10) de catre Executant, precum si al intarzierii in indeplinirea obligatiilor o perioada mai mare de 20 zile de la data scadentei, Achizitorul are dreptul de a considera contractul reziliat de plin drept, fără intervenția instanței de judecată. Rezilierea operează de drept după expirarea perioadei de remediere a încălcării contractuale, notificată de catre Achizitor Executantului și numai dacă Executantul nu a remediat respectiva încălcare înauntrul termenului indicat în notificare 

(2) În cazurile de neexecutare, executare necorespunzatoare ori întarziere in indeplinirea obligatiilor o perioada mai mare de 20 de zile, Executantul datorează daune compensatorii, care se determina astfel: 

(i) pentru neexecutarea totală a obligațiilor asumate și/sau care ii revin, Executantul are obligația de a plăti Achizitorului, cu titlu de daune compensatorii, o sumă în cuantum de 10% din pretul total, fara TVA, al contractului;

(ii) în cazul în care executarea este numai parțială și este corespunzatoare, daunele reprezintă 10% din valoarea lucrărilor neexecutate la care se adaugă, daca este cazul, și penalități de întarziere calculate de la data scadenței obligației neîndeplinite până la data la care a intervenit rezilierea. Daca nu se poate stabili proporția lucrărilor neexecutate, Executantul datorează Achizitorului daune compensatorii în cuantum de 10% din prețul total, fără TVA, al contractului;

(iii) în cazul în care executarea este parțială și, totodată, necorespunzătoare, Executantul datorează Achizitorului, cu titlu de daune compensatorii, o sumă în cuantum de 10% din valoarea totală, fără TVA, a contractului, la care se adaugă, dacă este cazul, și penalități de întarziere calculate de la data scadenței obligației neîndeplinite până la data la care a intervenit rezilierea.

12.6 (1) În caz de neexecutare, executare necorespunzătoare a obligațiilor contractuale principale (art.11) de către Achizitor, precum și al întârzierii în îndeplinirea obligațiilor o perioadă mai mare de 20 zile de la data scadenței, Executantul are dreptul de a considera contractul desființat de plin drept, fără intervenția instantei de judecată. Rezilierea operează de drept după expirarea perioadei de remediere a încălcării contractuale, notificată de catre Executant Achizitorului și numai dacă Achizitorul nu a remediat respectiva încalcare înăuntrul termenului indicat în notificare ori, deși respectiva remediere s-a produs, aceasta nu mai poate asigura îndeplinirea obiectului contractului.         

(2) În caz de reziliere a contractului din culpa sa, Achizitorul datorează Executantului, cu titlu de daune compensatorii o sumă egală cu 10% din valoarea contractului, fără TVA.

12.7 Daunele prevazute la art.12.1 – art.12.4 se vor scădea, în principal, din obligațiile de plată scadente pe care Achizitorul le are față de Executant și/sau vor fi acoperite prin executarea garanției de bună execuție și a politei de asigurare (daca acestea nu sunt îndestulatoare, Achizitorul va proceda în conformitate cu dispozitiile art.27).

Clauze specifice

13 Garanţia de bună execuţie a contractului

13.1 – (1)  - Executantul se obligă să constituie garanţia de bună execuţie a contractului în cuantum de 10% din valoarea, fara TVA, a contractului, pentru perioada de derulare a contractului.

             (2) - Garantia de buna executie se constituie de catre executant in scopul asigurarii achizitorului de indeplinirea cantitativa, calitativa si in perioada convenita a contractului.

              (3) - Garantia astfel constituita este destinata acoperirii eventualelor prejudicii suferite de achizitor in executarea prezentului contract, inclusiv in cazul rezilierii contractului din motive imputabile executantului, precum si in cazul prejudiciilor produse in realizarea obiectului contractului, din vina executantului ori in alte situatii prevazute de lege. In cazul in care prejudiciul produs achizitorului este mai mare decat cuantumul garantiei de buna executie, executantul este obligat sa-l despagubesca pe achizitor integral si intocmai.

            (4) Garanţia de bună execuţie trebuie să fie irevocabilă, necondiţionată şi se constituie in conformitate cu prevederile art.154 alin.4 din Legea 98/2016, cu modificarile si completarile ulterioare;

            (5) Dovada constituirii garantiei de buna executie se va face in termen de maxim 5 zile lucratoare acest termen putând fi prelungit la solicitarea justificată a contractantului, fără a depăşi 15 zile de la data semnării contractului de achiziţie publică de la data semnarii si inregistrarii la achizitor a contractului, in conformitate cu prevederile art. 39, alin. (3) din H.G. nr. 395/2016;
            (6) In cazul neindeplinirii obligatiei prevazute la alineatele precedente achizitorul are dreptul de a aplica prevederile art.25.1
13.2 - Achizitorul are dreptul de a emite pretenţii asupra garanţiei de bună execuţie, oricand pe parcursul indeplinirii contractului în limita prejudiciului creat, in cazul in care executantul nu îşi indeplineste din culpa sa obligatiile asumate prin contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru executantului, precizând totodată obligaţiile care nu au fost respectate. 
13.3 - Achizitorul se obligă să restituie garanţia de bună execuţie astfel:

 - 70% din valoarea garanţiei de buna execuţie, în termen de 14 zile de la data incheierii Procesului verbal de recepţie la terminarea lucrărilor, dacă achizitorul nu a formulat până la acea dată nicio reclamaţie de executare a garanţiei de bună execuţie;

- restul de 30% din valoarea garanţiei de bună execuţie, la expirarea perioadei de garantie a lucrarilor executate, pe baza Procesului verbal de recepţie finală, dacă achizitorul nu a formulat până la acea dată nicio reclamaţie de executare a garanţiei de bună execuţie.

14 Începerea, prestarea şi execuţia lucrărilor

14.1 Executantul are obligaţia de a începe executia lucrărilor in termen de cel mult 5 zile de la primirea ordinului emis în acest sens de catre Achizitor.

14.2 Lucrările trebuie să se deruleze conform graficului de execuţie şi să fie terminate la data stabilită. Datele intermediare, prevăzute în graficele de execuţie, se consideră date contractuale.
14.3 Executantul are obligaţia de a asigura accesul reprezentantului Achizitorului oriunde îşi desfăşoară activităţile legate de îndeplinirea obligaţiilor asumate prin contract, inclusiv pentru verificarea lucrărilor ascunse.

14.4 Achizitorul are dreptul de a supraveghea desfăşurarea execuţiei lucrărilor şi de a stabili conformitatea lor cu specificaţiile din anexele la contract. Părţile contractante au obligaţia de a notifica, în scris, una celeilalte, identitatea reprezentanţilor lor atestaţi profesional pentru acest scop, şi anume responsabilul tehnic cu execuţia din partea executantului şi dirigintele de şantier și/sau, dacă este cazul, altă persoană fizică sau juridică atestată potrivit legii, din partea achizitorului.

14.5 (1) Executantul are obligaţia de a nu acoperi lucrările care devin ascunse, fără aprobarea achizitorului.
         (2) Executantul are obligaţia de a dezveli orice parte sau părţi de lucrare, la dispoziţia achizitorului, şi de a reface această parte sau părţi de lucrare, dacă este cazul.

        (3) În cazul în care se constată că lucrările sunt de calitate corespunzătoare şi au fost executate conform documentaţiei de execuţie, atunci cheltuielile privind dezvelirea şi refacerea vor fi suportate de către achizitor, iar în caz contrar, de către executant.

14.6 (1) Materialele trebuie să fie de calitatea prevăzută în documentaţia de execuţie și să aibă ca documente însoțitoare documentele emise în conformitate cu H.G. 622/2004 (republicată) privind stabilirea condiţiilor de introducere pe piaţă a produselor pentru construcţii, cu modificările și completările ulterioare. 
15 Întârzierea şi sistarea lucrărilor

15.1 În cazul în care: 

i) volumul sau natura lucrărilor neprevăzute; sau

ii) condiţiile climaterice excepţional de nefavorabile; sau
iii) oricare alt motiv de întârziere care nu se datorează Executantului şi nu a survenit prin încălcarea contractului de către acesta; 

îndreptăţesc Executantul de a solicita prelungirea/suspendarea termenului de execuţie a lucrărilor sau a oricărei părţi a acestora, atunci, prin consultare, părţile vor stabili:

(1) orice prelungire/suspendare a duratei de execuţie la care  

Executantul are dreptul; si / sau, daca este cazul
(2) totalul cheltuielilor suplimentare, care se va adăuga la preţul contractului, cu incadrarea in fondurile alocate realizarii acestui proiect. 

16 Finalizarea si receptia lucrărilor
16.1 (1) Ansamblul lucrărilor executate sau, dacă este cazul, oricare parte a lor, prevăzut a fi finalizat într-un termen stabilit prin graficul de execuţie, trebuie finalizat în termenul convenit, termen care se calculează de la data emiterii ordinului de începere.

         (2) In cazul nerespectarii graficului de executie se aplica sanctiunea prevazuta de art.12.1.

16.2 – Achizitorul, prin reprezentantii sai imputerniciti, are dreptul de a verifica modul de executie a lucrarilor pentru a stabili conformitatea lor cu specificatiile tehnice si prevederile din propunerea tehnică şi din Caietul de sarcini. 
(1) Toate documentațiile întocmite de către Prestator se vor preda Achizitorului cu proces verbal de predare – primire.
(2) Toate documentațiile întocmite de către Prestator, se vor verifica de Achizitor, iar în cazul în care, în urma verificării cantitative și calitative, se constată deficiențe sau neclarități în cadrul documentației predate, Prestatorul are obligația de a le rectifica, fără costuri suplimentare, in termen de cel mult 5 zile de la primirea solicitarii.
(3) Procesul verbal de receptie se va incheia ulterior parcurgerii procedurii prevăzută la alin. (2).
16.3 – (1) La finalizarea lucrărilor, executantul are obligaţia de a notifica, în scris achizitorului că sunt îndeplinite condiţiile de recepţie, solicitând acestuia convocarea comisiei de recepţie.

(2) Pe baza situaţiilor de lucrări executate confirmate şi a constatărilor efectuate pe teren, achizitorul va aprecia dacă sunt întrunite condiţiile pentru a fi convocată comisia de recepţie. În cazul în care se constată că sunt lipsuri sau deficienţe, acestea vor fi notificate executantului, stabilindu-se şi termenele pentru remediere şi finalizare. După constatarea remedierii tuturor lipsurilor şi deficienţelor, la o nouă solicitare a executantului, achizitorul va convoca din nou comisia de recepţie.

16.4 - Comisia de recepţie are obligaţia de a constata stadiul îndeplinirii contractului prin corelarea prevederilor acestuia cu documentaţiile tehnice şi cu reglementările în vigoare. În funcţie de constatările făcute, achizitorul are dreptul de a aproba sau de a respinge recepţia.

16.5 Procesul-verbal de Recepţie Finală semnat de către Achizitor va fi singurul document considerat a certifica Recepţia Finală a Lucrărilor.
16.6 Recepţia la terminarea lucrărilor se efectuează de către beneficiar conform Regulamentului de recepţie a lucrărilor de construcţii și instalaţii aferente acestora, aprobat prin H.G. 273/1994 cu modificările și completările ulterioare.

16.7 Recepţia finală se va efectua după expirarea perioadei de garanţie.
17 Perioada de garanţie acordată lucrărilor

17.1 Garantia acordată lucrărilor va fi 12 de luni de la data semnarii procesului verbal de receptie la terminarea lucrarilor.

17.2 (1) În perioada de garanţie, Executantul are obligaţia, în urma dispoziţiei date de Achizitor, de a executa toate lucrările de modificare, reconstrucţie şi remediere a viciilor, contracţiilor şi altor defecte a căror cauză este nerespectarea clauzelor contractuale, in termen de maxim 10 zile de la data comunicarii dispozitiei.
       (2) Executantul are obligaţia de a executa toate activităţile prevăzute la alin.(1), pe cheltuiala proprie, în cazul în care ele sunt necesare datorită:

i) utilizării de materiale, de utilaje sau a unei manopere neconforme cu prevederile contractului; sau

ii) unui viciu de concepţie, acolo unde Executantul este responsabil de proiectarea unei parţi a lucrărilor; sau

iii) neglijenţei sau neîndeplinirii de catre Executant a oricăreia dintre obligaţiile explicite sau implicite care îi revin în baza contractului.

      (3) În cazul în care defecţiunile nu se datorează Executantului, lucrările fiind executate de către acesta conform prevederilor contractului, costul remedierilor va fi evaluat şi plătit ca lucrări suplimentare.

17.3 In cazul în care Executantul nu execută lucrările prevazute la clauza 17.2, alin. (1), Achizitorul este îndreptăţit să angajeze şi să plătească alte persoane care să le execute. Cheltuielile aferente acestor lucrări vor fi recuperate de către Achizitor de la Executant sau reţinute din sumele cuvenite acestuia.
18 Modalităţi de plată

18.1- Plata lucrărilor se va face în conformitate cu facturile fiscale emise în baza situaţiilor de lucrări verificate şi acceptate la plată  de către dirigintele de şantier. Situaţiile de lucrări vor fi însoţite de documente justificative, respectiv antemăsuratori, poze, etc.

18.2 – (1) Lucrările executate trebuie să fie dovedite ca atare prin situaţii de lucrări întocmite astfel încât să asigure o rapidă şi sigură verificare a lor. 

(2) - Contractul nu va fi considerat terminat pâna când Procesul-verbal de recepţie finală nu va fi semnat de comisia de recepţie, numita prin dispozitia primarului, care confirmă că lucrările au fost executate conform contractului. Recepţia
18.3 Achizitorul va efectua plata către executant in termen de 30 de zile de la data inregistrarii la achizitor a facturii emise de executant si confirmata de catre dirigintele de santier, in baza situatiilor de lucrari acceptate fara obiectiuni de catre achizitor si in functie de alocatia bugetara.
18.4 Documentele justificative in baza carora se va efectua plata: 

- Factura fiscala întocmita in conformitate cu prevederile legale si cu cerintele din contract.

- Procese verbale de receptie a documentatiilor tehnice

- Proces verbal de recepție la terminarea lucrarilor / final semnat de parți.

- Alte documente obligatorii prevazute in prezentul contract.
18.5 Plata execuției lucrărilor efectuate se va face in termen de maxim 30 de zile de la data primirii facturii, astfel încât sa fie respectate prevederile art. 6 alin.(1) din Legea 72/2013 privind masurile pentru combaterea întârzierii in executarea obligațiilor de plata a unor sume de bani rezultând din contracte încheiate intre profesioniști si intre aceștia si autoritățile contractante. 

18.6 Factura va avea menționat numărul contractului, datele de emitere si de scadenta ale facturii respective. Facturile vor fi transmise, in original, la adresa specificata de autoritatea contractanta.
19 Ajustarea  preţului contractului

19.1 Pentru lucrările executate, plătile datorate de Achizitor Executantului sunt cele declarate în propunerea financiară, anexă la contract. Pretul contractului este ferm si nu se ajusteaza.
20 Amendamente 

20.1 Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, in conditiile prevazute de art.221 din Legea nr. 98/2016, cu modificarile si completarile ulterioare.
20.2 Adiționarea nu va privi acele clauze a caror modificare ulterioară a fost interzisă de parți prin prezentul contract.

20.3 Achizitorul nu va fi implicat în niciun fel în disputele de orice natură dintre asociați, în legatură cu executarea contractului (clauza este valabila exclusiv pentru situatia in care Executantul este reprezentat de o asociere).
21 Subcontractanţi

21.1 Executantul are obligaţia de a încheia contracte cu subcontractanţii desemnaţi, în aceleaşi condiţii în care el a semnat contractul cu Achizitorul.

21.2 (1) Executantul are obligaţia de a prezenta la încheierea contractului, toate contractele încheiate cu subcontractanţii desemnaţi.

         (2) Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.

21.3 (1) Executantul este pe deplin răspunzător faţă de Achizitor de modul în care îndeplineşte contractul.

         (2) Subcontractantul este pe deplin răspunzător faţă de Executant de modul în care îşi îndeplineşte partea sa din contract.

         (3) Executantul are dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

         (4)Executantul va fi responsabil de acţiunile, abaterile şi neglijenţa Subcontractanţilor săi, inclusiv ale subcontractanţilor acestora de orice nivel, ale agenţilor sau angajaţilor lor, ca şi cum ar fi acţiunile, abaterile sau neglijenţa Executantului, ale agenţilor sau angajaţilor săi. Aprobarea de către Achizitor a subcontractării unei părţi din Contract sau a Subcontractantului pentru executarea oricărei părţi a Contractului nu-l va exonera pe Executant de nicio obligaţie care îi revine potrivit prevederilor Contractului, si / sau legii.
21.4 (1) Executantul poate schimba oricare subcontractant numai dacă acesta nu şi-a îndeplinit partea sa din contract. Schimbarea subcontractantului nu va schimba preţul contractului şi va fi notificată Achizitorului.
        (2) Dacă un Subcontractant nu îşi îndeplineşte obligaţiile sale sau le îndeplineşte în mod defectuos, Achizitorul poate solicita Executantului să-l înlăture pe Subcontractant de pe Şantier şi să asigure un Subcontractant cu calificări şi experienţă adecvate ca înlocuitor. 

21.5 Executantul are dreptul de a implica noi subcontractanti, pe durata executarii contractului, cu conditia ca nominalizarea acestora sa nu reprezinte o modificare substantiala a contractului, in conditiile art. 221 din Legea nr. 98/2016, cu modificarile și completările ulterioare.
21.6 Pe parcursul derularii contractului, Executantul are dreptul de a inlocui subcontractantii, sau de a introduce noi subcontractanti cu acordul autoritatii contractante, in urmatoarele situatii:

a) inlocuirea subcontractantilor nominalizati in oferta si ale caror activitati au fost indicate in oferta ca fiind realizate de subcontractanti;
b) declararea unor noi subcontractanti ulterior semnarii contractului de achizitie publica in conditiile in care lucrarile/serviciile ce urmeaza a fi subcontractate au fost prevazute in oferta fara a se indica initial optiunea subcontractarii acestora;

c) renuntarea/retragera subcontractantilor din contractul de achizitie publica.

21.7 Noii subcontractanti au obligatia de  prezenta o declaratie pe proprie raspundere prin care isi asuma respectarea prevederilor caietului de sarcini si a propunerii tehnice depusa de catre contractant la oferta, aferenta activitatii supuse subcontractarii.

21.8 Autoritatea contractanta are obligația de a solicita prezentarea contractelor încheiate între Executant și subcontractanții declarați ulterior, care sa conțină obligatoriu, cel putin urmatoarele:

a) activitatile ce urmeaza a fi subcontractate;

b) numele, datele de contact, reprezentantii legali ai noilor subcontractanti;

c) valoarea aferenta prestatiilor noilor subcontractanti.

21.9 Contractele prezentate conform punctului 21.8 vor fi in concordanta cu oferta si vor fi anexa la prezentul contract.

21.10 Autoritatea contractanta va efectua plati direct catre subcontractant/ subcontractantii care isi exprima optiunea in acest sens, printr-o instiintare, doar atunci cand prestatia acestora este confirmata prin documente ageate de toate cele trei parti, respectiv autoritatea contractanta, Executant si subcontracatant, sau de autoritatea contractanta si subcontractant atunci cand, in mod nejustificat, Executantul blocheaza confirmarea obligatiilor asumate de subcontractant.

21.11 Subcontractantul/subcontractantii isi exprima optiunea de a fi platit/platiti direct de catre autoritatea contractanta, la momentul incheierii contractului de achizitie publica, sau la momentul introducerii acestora in contractul de achizitie publica.

21.12 Dispozitiile prevazute la art. 21.10 si art. 21.11 nu diminueaza raspunderea Executantului in ceea ce priveste modul de indeplinire a prezentului contract de achizitie publica.

21.13 Subcontractantul/subcontractantii au obligatia elaborarii planului/planurilor proprii de securitate si sanatate in munca in cel mult 30 de zile de la data incheierii contractului cu Executantul.

22 Obligatiile tertului sustinator

22.1 In cazul in care Executantul intampina dificultati, sau este in imposibilitatea derularii contractului pentru partea de contract pentru care a primit sustinere din partea tertului sustinator, tertul sustinator se obliga sa asigure indeplinirea completa si reglementara a obligatiilor contractuale, prin implicarea directa pentru acea parte a contractului pentru care Executantul a primit susutinere din partea tertului sustinator.

22.2 Achizitorul va urmari orice pretentie la daune pe care Executantul ar putea sa o aiba impotriva tertului sustinator, pentru nerespectarea obligatiilor asumate prin angajamentul ferm de sustinere.

22.3 In cazul in care pe perioada derularii contractului va fi necesara interventia tertului sustinator, aceasta se va face prin Act aditional semnat intre autoritatea contractanta, tertul sustinator si Executant. Dupa incheierea Actului aditional, termenul de mobilizare a tuturor resurselor in vederea ducerii la indeplinire a contractului este de maxim 5 zile lucratoare de la data semnarii Actului aditional.

22.4 Tertul sustinator  a raspunde pentru prejudiciile cauzate Achizitorului, ca urmare a nerespectarii obligatiilor prevazute in angajamentul ferm de sustinere, Achizitorul avand posibilitatea de actiune directa impotriva tertului sustinator.

23  Cesiunea

23.1 Oricare dintre partile contractante are dreptul de a cesiona creantele nascute din prezentul contract, dar numai dupa primirea acordului scris al celeilalte parti, sub sanctiunea rezilierii contractului.

23.2 Aprobarea unei cesiuni de către Achizitor nu-l va elibera pe Executant de obligaţiile care îi revin pentru partea de Contract deja executată sau partea necesionată pentru care se poate reţine Garanţia de Bună Execuţie a Executantului.

24 Forţa majoră

24.1 Forţa majora este constatată de o autoritate competentă.

24.2 Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

24.3  Indeplinirea contractului va fi suspendată în perioada de acţiune a forţei majore, dar fară a prejudicia drepturile ce li se cuveneau părţilor până la apariţia acesteia.
24.4  Partea contractantă care invoca forţa majoră are obligaţia de a notifica celeilalte părti, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

24.5 Dacă forţa majoră acţionează sau se estimează că va acţiona o perioada mai mare de 1 luna, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretinde celeilalte daune-interese.

25 Incetarea contractului

25.1 Contractul inceteaza de drept:
a) prin implinirea duratei pentru care a fost incheiat, conform art.6;

b) in cazul falimentului Executantului, conform art.12.3;
c) in caz de forta majora conform art.24.5;

d) in caz de reziliere a contractului, in situatiile si conditiile prevazute in acesta.
e) prin acordul partilor, in conditiile legii.

26 Soluţionarea litigiilor

26.1 Achizitorul şi Executantul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

26.2 Dacă, după 15 zile de la începerea acestor tratative neoficiale, Achizitorul şi Executantul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze, de către instanţele judecatoreşti de la sediul  Achizitorului. 

27 Limba care guvernează contractul

27.1  Limba care guvernează contractul este limba română.
28 Comunicari

28.1 (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

       (2) Orice document scris trebuie înregistrat atât în momentul transmiterii cât şi în momentul primirii.

28.2 Comunicările între părţi se pot face şi prin telefon sau e-mail cu condiţia confirmării în scris a primirii comunicării.

29 Legea aplicabilă contractului

29.1 Contractul va fi interpretat conform legilor din România.

Părţile au înţeles să încheie azi ................... prezentul contract în două exemplare, câte unul pentru fiecare parte. 
         Achizitor,




                                                     Executant,
MUNICIPIUL PLOIESTI
        PRIMAR, 

